Neuvoston asetus (Euratom, EHTY, ETY) N:o 3019/87, annettu 5 päivänä lokakuuta 1987, kolmannessa maassa työskenteleviin Euroopan yhteisöjen virkamiehiin sovellettavista erityisistä poikkeusmääräyksistä



Virallinen lehti nro L 286 , 09/10/1987 s. 0003 - 0007

Suomenk. erityispainos Alue 1 Nide 2 s. 0075

Ruotsink. erityispainos Alue 1 Nide 2 s. 0075



NEUVOSTON ASETUS (EURATOM, EHTY, ETY) N:o 3019/87, annettu 5 päivänä lokakuuta 1987, kolmannessa maassa työskenteleviin Euroopan yhteisöjen virkamiehiin sovellettavista erityisistä poikkeusmääräyksistä EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 24 artiklan, ottaa huomioon Euroopan yhteisöjen virkamiehiin sovellettavat henkilöstösäännöt ja Euroopan yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 () ja muutettu viimeksi asetuksella (Euratom, EHTY, ETY) N:o 793/87 (), ottaa huomioon komission ehdotuksen (), joka on esitetty henkilöstösääntökomitean annettua lausuntonsa, ottaa huomioon Euroopan parlamentin lausunnon (), ottaa huomioon yhteisön tuomioistuimen lausunnon, sekä katsoo, että on tärkeää antaa erityiset määräykset kolmansissa maissa työskenteleville virkamiehille ottaen huomioon näiden maiden erityiset elinolosuhteet, ja neuvoston tehtävänä on määräenemmistöllä komission ehdotuksesta ja kuultuaan niitä toimielimiä, joita asia koskee, muuttaa Euroopan yhteisöjen virkamiehiin sovellettavia henkilöstösääntöjä. ON ANTANUT TÄMÄN ASETUKSEN: 1 artikla Muutetaan Euroopan yhteisöjen virkamiehiin sovellettavat henkilöstösäännöt seuraavasti: 1) Lisätään 101 artiklan jälkeen osasto ja artikla seuraavasti: «VIII a OSASTO KOLMANSISSA MAISSA TYÖSKENTELEVIIN VIRKAMIEHIIN SOVELLETTAVIA ERITYISIÄ POIKKEUSMÄÄRÄYKSIÄ 101 a artikla Liitteessä X määrätään kolmannessa maassa työskenteleviin virkamiehiin sovellettavista erityisistä poikkeusmääräyksistä, edellä sanotun kuitenkaan rajoittamatta henkilöstösääntöjen muiden säännösten soveltamista.»2) Lisätään liite seuraavasti: «LIITE X Kolmannessa maassa työskenteleviin virkamiehiin sovellettavat erityiset poikkeusmääräykset 1 LUKU YLEISET MÄÄRÄYKSET 1 artikla Tässä liitteessä määrätään kolmannessa maassa työskenteleviin Euroopan yhteisöjen virkamiehiin sovellettavista erityisistä poikkeusmääräyksistä. Ainoastaan Euroopan yhteisöjen kansalainen voidaan ottaa palvelukseen kolmannessa maassa työskentelemistä varten, eikä nimittävä viranomainen voi käyttää henkilöstösääntöjen 28 artiklan a kohdassa säädettyä poikkeussäännöstä. Yleiset täytäntöönpanomääräykset annetaan henkilöstösääntöjen 110 artiklan mukaisesti. 2 artikla Yksikön edun nimissä tehdyllä nimittävän viranomaisen päätöksellä virkamiehiä siirretään määrä ajoin ja tarvittaessa siitä riippumatta, onko avoimia paikkoja olemassa. Yhteisön ulkopuolella työskenteleville virkamiehille tarkoitettuja työpaikkoja ei voi julistaa avoimiksi ennen kuin ensimmäisessä kohdassa tarkoitettu siirtomenettely, jäljempänä «liikkuvuusmenettely», on saatettu päätökseen. 3 artikla Jotta voidaan järjestää kestoltaan rajoitettuja henkilökiertojaksoja osana 2 artiklassa säädettyä liikkuvuusmenettelyä, nimittävä viranomainen voi päättää määrätä yhteisön ulkopuolella työskentelevän virkamiehen yhteisöjen jäsenvaltiossa olevaan tehtävään; tämä määräys, jota ei edellä ilmoitusta avoimesta työpaikasta, saa olla enintään neljä vuotta. Poiketen siitä, mitä 1 artiklan ensimmäisessä kohdassa määrätään, nimittävä viranomainen voi päättää yleisten täytäntöönpanomääräysten perusteella, että virkamies on tämän tilapäisen määräyksen aikana edelleen tämän liitteen eräiden määräysten alainen, lukuun ottamatta sen 5, 10 ja 12 artiklaa. 2 LUKU VELVOLLISUUDET 4 artikla Virkamiehen velvollisuutena on suorittaa tehtävänsä asemapaikassa, jonne hänet on lähetetty palvelukseenoton yhteydessä tai siirretty viranhoitoon liittyvien seikkojen vuoksi osana liikkuvuusjärjestelyä. 5 artikla Jos toimielin antaa virkamiehen käyttöön asunnon, joka vastaa hänen huollettavanaan olevan perheen kokoonpanoa, hänen velvollisuutenaan on asua siellä. 3 LUKU TYÖEHDOT 6 artikla Virkamiehellä on oikeus kalenterivuodessa viiden vuorokauden vuosilomaan kultakin palveluksessaolokuukaudelta. 7 artikla Aloittaessaan ja päättäessään tehtävänsä kolmannessa maassa virkamiehellä on oikeus viiden vuorokauden lomaan kultakin täydeltä palveluksessaolokuukaudelta, viiden vuorokauden lomaan kultakin sellaiselta vajaalta palveluksessaolokuukaudelta, joka sisältää yli 15 palveluksessaolopäivää, sekä 2 ½ vuorokauden lomaan kultakin sellaiselta palveluksessaolokuukaudelta, joka sisältää enintään 15 palveluksessaolopäivää. Jos virkamies muista kuin yksikön tarpeisiin liittyvistä syistä ei ole pitänyt koko vuosilomaansa ennen kuluvan kalenterivuoden loppua, seuraavalle vuodelle siirrettävä loman määrä saa olla enintään 20 vuorokautta. 8 artikla Nimittävä viranomainen voi poikkeuksellisesti myöntää virkamiehelle erityisellä perustellulla päätöksellä virkistyslomaa hänen asemapaikkansa erityisten vaikeiden elinolosuhteiden vuoksi. Nimittävä viranomainen päättää kunkin tällaisen paikan osalta sen kaupungin tai ne kaupungit, joissa loma voidaan pitää. 9 artikla 1. Vuosiloma voidaan pitää yhdellä kertaa tai useammissa jaksoissa siten kuin virkamiehelle parhaiten sopii ja huomioon ottaen yksikön tarpeet. Lomaan täytyy kuitenkin sisällyttää ainakin yksi yhtenäinen 20 vuorokauden pituinen jakso. 2. Virkistysloma, josta määrätään 8 artiklassa, voi olla enintään 15 vuorokautta palveluksessaolovuotta kohden. Sitä ei voi yhdistää vuosilomaan. Sitä ei voi siirtää toiseen vuoteen. Virkistysloman pituuteen lisätään matkustusaika henkilöstösääntöjen liitteessä V olevan 7 artiklan mukaisesti. 4 LUKU PALKKAUS JA SOSIAALISET EDUT 1 jakso PALKKAUS JA PERHELISÄT 10 artikla 1. Korvaus elinolosuhteista vahvistetaan virkamiehen työpaikan sijainnin mukaan prosentteina viitesummasta. Tämä viitesumma muodostuu peruspalkan kokonaismäärästä sekä ulkomaankorvauksesta, kotitalouslisästä ja huollettavana olevaa lasta koskevasta lisästä, joista vähennetään henkilöstösäännöissä tai niiden soveltamisesta annetuissa asetuksissa tarkoitetut pakolliset vähennykset. Mitään tämän luonteista korvausta ei makseta silloin, kun virkamies työskentelee asemamaassa, jonka elinolosuhteita voidaan pitää yhteisöjen tavanomaisia elinolosuhteita vastaavina. Muita asemapaikkoja varten korvaus elinolosuhteista vahvistetaan jäljempänä esitetyllä tavalla. Seuraavat osatekijät otetaan huomioon vahvistettaessa elinolosuhteista maksettavaa korvausta: - terveydenhoito- ja sairaanhoito-olosuhteet, - turvallisuusolosuhteet, - ilmasto-olosuhteet, näihin kolmeen tekijään sovelletaan korjauskerrointa 1: - eristyneisyysaste, - muut paikalliset olosuhteet, näihin osatekijöihin sovelletaan korjauskerrointa 0,5. Jokainen osatekijä saa seuraavan arvon: 0: olosuhteiden ollessa tavanomaiset, vastaamatta kuitenkaan yhteisön tavanomaisia olosuhteita, 2: olosuhteiden ollessa vaikeat verrattuna yhteisön tavanomaisiin olosuhteisiin, 4: olosuhteiden ollessa erittäin vaikeat verrattuna yhteisön tavanomaisiin olosuhteisiin. Ensimmäisessä luetelmakohdassa tarkoitetusta viitesummasta vahvistetaan korvaus prosentteina seuraavan asteikon mukaan: - 10 prosenttia arvon ollessa 0, - 15 prosenttia arvon ollessa yli 0 ja enintään 2, - 20 prosenttia arvon ollessa yli 2 ja enintään 5, - 25 prosenttia arvon ollessa yli 5 ja enintään 8, - 35 prosenttia arvon ollessa yli 8. Nimittävä viranomainen arvioi vuosittain ja muuttaa tarvittaessa kutakin asemapaikkaa varten vahvistettua korvausta elinolosuhteista saatuaan henkilöstökomitean lausunnon. 2. Kun elinolosuhteet asemapaikassa aiheuttavat vaaraa virkamiehen henkilökohtaiselle turvallisuudelle, hänelle maksetaan tilapäinen lisäkorvaus nimittävän viranomaisen erityisellä perustellulla päätöksellä. Tämä korvaus vahvistetaan prosentteina 1 kohdan ensimmäisessä kohdassa tarkoitetusta viitesummasta: - 5 prosenttia kun viranomainen suosittelee henkilöstölleen, että näiden perheet eivät asettuisi asumaan tarkoitetulle asemapaikalle, - 10 prosenttia kun viranomainen päättää vähentää tilapäisesti kyseisessä asemapaikassa työskentelevän henkilöstön määrää. 11 artikla Palkka ja 10 artiklassa tarkoitetut korvaukset maksetaan Belgian frangeina Belgiassa. Niihin sovelletaan Belgiassa työskentelevien virkamiesten palkkoihin sovellettavaa korjauskerrointa. 12 artikla Nimittävä viranomainen voi virkamiehen pyynnöstä päättää maksaa palkan kokonaan tai osaksi asemamaan valuuttana. Palkkaan sovelletaan tällöin asemamaan korjauskerrointa ja palkka muunnetaan vastaavan vaihtokurssin mukaan. Erityisissä asiallisesti perustelluissa tapauksissa nimittävä viranomainen voi suorittaa tämän maksun osaksi tai kokonaan muun kuin asemapaikan valuuttana niiden yksityiskohtaisten sääntöjen mukaan, jotka on tarkoitettu takaamaan ostovoiman säilyminen. 13 artikla Neuvosto vahvistaa joka kuudes kuukausi 12 artiklassa tarkoitetut korjauskertoimet taatakseen kaikin mahdollisin tavoin virkamiesten ostovoiman vastaavuuden heidän asemapaikastaan riippumatta. Neuvosto päättää kirjallisessa menettelyssä yhden kuukauden määräajassa komission ehdotuksesta Euroopan talousyhteisön perustamissopimuksen 148 artiklan 2 kohdan toisen alakohdan ensimmäisessä luetelmakohdassa ja Euroopan ydinenergiayhteisön perustamissopimuksen 118 artiklassa määrätyllä määräenemmistöllä. Komissio päättää korjauskertoimen väliaikaisista mukautustoimenpiteistä ja ilmoittaa asiasta viipymättä neuvostolle, kun elinkustannusten vaihtelu asemamaassa korjauskertoimen soveltamisen jälkeen ja vastaava vaihtokurssi osoittautuu yli viideksi prosentiksi edellisen kyseisessä maassa tehdyn mukautuksen jälkeen. 14 artikla Komissio esittää neuvostolle vuosittain kertomuksen tämän liitteen soveltamisesta ja erityisesti 10 artiklan mukaisesti vahvistettavasta elinolosuhdekorvauksen määrästä. 15 artikla Virkamies saa nimittävän viranomaisen vahvistamilla edellytyksillä koulutuslisää, joka on tarkoitettu kattamaan koulunkäynnistä aiheutuvat tosiasialliset kulut ja jonka maksaminen edellyttää maksamisen perusteena olevien asiakirjojen esittämistä. Tämä lisä ei saa ylittää ylärajaa, joka vastaa kolminkertaisesti koulutuslisän enimmäismäärän kaksinkertaista määrää, muutoin kuin nimittävän viranomaisen päättämissä erityistapauksissa. 16 artikla Virkamiehille kuuluva kulujen korvaus maksetaan virkamiehen perustellusta pyynnöstä joko Belgian frangeina tai asemamaan valuuttana. Asettautumiskorvaus tai jälleenasettautumiskorvaus voidaan virkamiehen valinnan mukaan maksaa joko Belgian frangeina tai asettautumispaikan tai jälleenasettautumispaikan valuuttana; jälkimmäisessä tapauksessa korvauksiin sovelletaan näitä paikkoja varten vahvistettua ja vastaavan vaihtokurssin mukaan muutettua korjauskerrointa. 2 jakso KULUJEN KORVAAMISTA KOSKEVAT SÄÄNNÖT 17 artikla Esitettyjen asiakirjojen ja muuttoa koskevien säännösten perusteella tehdyllä nimittävän viranomaisen erityisellä ja perustellulla päätöksellä korvataan virkamiehelle, joka ei käytä toimielimen hänen käyttöönsä antamaa kalustettua asuntoa ja joka tahdostaan riippumattomista syistä joutuu vaihtamaan asuntoaan samassa asemapaikassa, huonekalujen ja henkilökohtaisten tavaroiden muutosta aiheutuneet kulut. Tässä tapauksessa todelliset asettautumiskulut korvataan virkamiehelle esitettyjen asiakirjojen perusteella asettautumiskorvauksen puolta määrää vastaavaan ylärajaan saakka. 18 artikla Virkamiehelle ja hänen perheelleen, jotka asuvat asemapaikassa hotellissa, koska 5 artiklassa tarkoitettua asuntoa ei ole vielä voitu luovuttaa heille tai koska sitä ei ole vielä voitu antaa heidän käyttöönsä tai koska he eivät vielä ole saaneet asuntoa omistukseensa omasta tahdostaan riippumattomista syistä, korvataan nimittävän viranomaisen etukäteen hyväksymät hotellikulut esitettyjä hotellilaskuja vastaan. Virkamies saa lisäksi 50 prosenttia päivärahasta. Ensimmäisessä ja toisessa kohdassa määrätyt kulut korvataan henkilöstösääntöjen liitteessä VII olevassa 10 artiklassa määrätyin rajoituksin, paitsi silloin, kun nimittävä viranomainen tekee erityispäätöksen siitä, että kyseessä on ylivoimainen este. Silloin kun hotelliasuntoa ei voida tarjota, virkamiehellä on oikeus saada korvaus tilapäisestä vuokra-asunnosta aiheutuneista todellisista kuluista nimittävän viranomaisen ennalta antaman suostumuksen jälkeen. 19 artikla Virkamies, joka ei ole saanut käyttöönsä virka-autoa toiminta-alueellaan tapahtuvia palvelukseen liittyviä matkoja varten ja joka käyttää tähän matkaan omaa autoaan, saa kilometrikorvauksen, jonka määrän vahvistaa nimittävä viranomainen. 20 artikla Virkamiehellä itsellään on oikeus ja jos hänellä on oikeus kotitalouslisään, myös hänen puolisollaan ja hänen kanssaan asuvilla lapsilla on oikeus, korvaukseen virkistysmatkakuluista asemapaikan ja hyväksytyn virkistyslomapaikan välillä. Jos matkustaminen junalla on mahdotonta tai epäkäytännöllistä, kulut korvataan erityisellä päätöksellä lentolippujen esittämisen perusteella, matkan pituudesta riippumatta. 21 artikla Virkamiehellä, jonka olisi muutettava asuinpaikkaansa noudattaakseen henkilöstösääntöjen 20 artiklaa ja tämän liitteen 4 artiklaa ja joka ei kuitenkaan muuta, on oikeus tehtävien aloittamisesta alkaen henkilökohtaisten tavaroiden kuljetuskorvaukseen asiakirjojen esittämistä vastaan nimittävän viranomaisen vahvistamin edellytyksin. Kun virkamies on siirron vuoksi velvollinen muuttamaan asuinpaikkaansa noudattaakseen virkamiehiin sovellettavien henkilöstösääntöjen 20 artiklaa, toimielin vastaa niistä asunto-oloista riippuen, jotka voidaan virkamiehelle asemapaikassa tarjota, sekä nimittävän viranomaisen vahvistamien edellytysten mukaan huonekalujen ja henkilökohtaisten tavaroiden (osaksi tai kokonaan) sijaintipaikalta asemapaikkaan muuttamisesta aiheutuneista todellisista muuttokustannuksista tai henkilökohtaisten tavaroiden kuljettamisesta varastoon. Korvaukset eivät ole toisiaan poissulkevia. Kun virkamiehen virkasuhde päättyy lopullisesti tai jos hän kuolee, toimielin vastaa nimittävän viranomaisen vahvistamin edellytyksin joko henkilökohtaisten tavaroiden todellisista muuttokustannuksista niiden sijaitsemispaikasta niiden alkuperäiseen paikkaan tai henkilökohtaisten tavaroiden kuljetuksesta asemapaikasta niiden alkuperäiseen paikkaan. Korvaukset eivät ole toisiaan poissulkevia. Jos kuollut virkamies oli naimaton, nämä kulut korvataan hänen oikeudenomistajilleen. 22 artikla Toimielin maksaa ennakolta koeaikaiselle virkamiehelle puolison ja huollettavina olevien lasten tilapäisen asumiskorvauksen sekä henkilökohtaisten tavaroiden kuljetuskustannukset. Kun virkamiestä ei ole nimitetty virkaan koeajan päättyessä, toimielin voi poikkeustapauksissa korvata puolet edellä mainituista määristä nimittävän viranomaisen vahvistamien määräysten perusteella. 23 artikla Kun virkamiehen käyttöön ei ole annettu asuntoa toimielimen puolesta, toimielin korvaa virkamiehen maksaman vuokran edellyttäen, että asunto vastaa hänen tehtäviensä tasoa ja hänen huollettavanaan olevan perheen kokoonpanoa. 3 jakso SOSIAALITURVA 24 artikla Virkamiestä, hänen puolisonsa, lapsiansa ja muita hänen huollettavanaan olevia henkilöitä suojaa täydentävä sairausvakuutus, joka kattaa todellisten kulujen ja henkilöstösääntöjen 72 artiklassa tarkoitetun suojajärjestelmän korvausten välisen eron, kyseisen artiklan 3 kohtaa lukuun ottamatta. Puolesta määrästä tähän vakuutukseen liittyvää vakuutusmaksua vastaa virkamies ja toisesta puolesta toimielin, virkamiehen osuuden ollessa enintään 0,6 prosenttia hänen peruspalkastaan; ylijäämästä vastaa toimielin. Virkamies, hänen puolisonsa, lapsensa ja muut hänen huollettavanaan olevat henkilöt on vakuutettu sairaussyistä tapahtuvan kotiinkuljetuksen varalta kiireellisissä tai erittäin kiireellisissä tilanteissa ja toimielin vastaa tästä vakuutusmaksusta kokonaan. 25 artikla Virkamiestä, hänen puolisoaan, lapsiaan ja muita hänen huollettavanaan olevia henkilöitä suojaa vakuutus, joka kattaa onnettomuudet, jotka voivat sattua yhteisön ulkopuolella niissä maissa, jotka on merkitty nimittävän viranomaisen tätä varten vahvistamaan luetteloon. Puolesta määrästä tarvittavaa vakuutusmaksua vastaa virkamies ja toisesta puolesta toimielin. 5 LUKU KURINPITOMENETTELY 26 artikla Sellaisen henkilöstösääntöjen VIII a osastossa tarkoitetun henkilöstön osalta, joka asetetaan kurinpitomenettelyn alaiseksi, kurinpitoneuvostossa on ehdottomasti oltava kaksi toimielimen toimipaikassa palveluksessa olevaa jäsentä, jotka on valittu arvalla kustakin henkilöstösääntöjen liitteessä II olevassa 5 artiklan 1 kohdan toisessa ja kolmannessa alakohdassa tarkoitetusta luettelosta. 6 LUKU SIIRTYMÄMÄÄRÄYKSET 27 artikla Niiden soveltamista koskevien määräysten mukaisesti, jotka nimittävä viranomainen antaa, ja henkilöstökomitean annettua lausuntonsa virkamies sekä asetuksessa (Euratom, EHTY, ETY) N:o 3018/87 (1) tarkoitettu muuhun henkilöstöön kuuluva, saavat siltä ajalta, jonka heidän silloinen määräyksensä kestää näiden määräysten tullessa voimaan, ja enintään viiden vuoden ajan palkan, joka on vähintään samantasoinen kuin palkka, jota he saivat välittömästi ennen näiden määräysten voimaantuloa. (1) EYVL N:o L 286, 9.10.1987, s. 1» 2 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 5 päivänä lokakuuta 1987. Neuvoston puolesta Puheenjohtaja N. WILHJELM () EYVL N:o L 56, 4.3.1968, s. 1 () EYVL N:o L 79, 21.3.1987, s. 1 () EYVL N:o C 284, 11.11.1986, s. 8 () EYVL N:o C 255, 13.10.1986, s. 245